Liste over norske TV-programmer 1960–1969

Liste over norske TV-programmer 1960–1969 gir en oversikt over program som ble sendt på norsk TV i 1960-årene. NRK var enerådende som norsk programskaper dette tiåret og derfor vil deres produksjoner være de eneste på listen. Herunder også produksjoner fra deres deltakelse i TV-samarbeidet Nordvisjon. Listen inkluderer også noen få programmer som ble sendt mens NRK drev med prøvesendinger, 1958–1960. 

Listen innbefatter serier og faste programposter, samt enkeltstående produksjoner av en viss betydning. Sjangermessig innbefatter den alt fra dramatiserte produksjoner til rene fakta- og opplysningsprogrammer.  

1960-årene var pionerfasen for norsk fjernsyn, noe som både programproduksjon og sendemuligheter bar preg av. I første halvdel av tiåret var det forholdsvis få husstander som hadde tv-apparat og i tillegg var store deler av landet ennå ikke utbygd for å kunne ta inn TV-signaler. Utbygging av antennemaster pågikk det meste av tiåret og i 1967 var hele fastlands-Norge dekket. På den tiden hadde 56 % av norske husstander fjernsynsapparat. 

Alle programmene var i sort-hvitt og programtilbudet var forholdsvis beskjedent de første par-tre årene. Det kan også nevnes at produksjoner innenfor TV-samarbeidet Nordvisjon spilte en betydelig rolle dette tiåret. En av de tidligste norske suksessene var musikkprogrammet Slagerparaden med Erik Diesen. Dette programmet ble også kringkastet i dansk og svensk TV. Av andre programmer som utmerket seg kan en nevne flere av produksjonene til Fjernsynsteatret, dramaserier som Skipper Worse og Greven av Monte Cristo, humorprogrammer som Og takk for det og Smil til det skjulte kamera, quiz-serier som Kvitt eller dobbelt, barneprogrammer som Pernille og Mr. Nelson, Kanutten og Romeo Clive, Pompel og Pilt, og ungdomsprogrammer som TEN-pluggen og Pop-korn. Innen sjangre som fakta og opplysning kan en nevne Naturmagasinet, Utenriksmagasinet og Trafikkposten, mens en innen sport og kultur kan en nevne Sportsrevyen, Filmmagasinet og Teaterspeilet.

Programoversikt 
Listen er organisert alfabetisk etter programtittel, men kan justeres ved hjelp av piltastene i tabellens topp-kolonner. Det er kun kolonnene tittel, startår, sluttår og sjanger som konsekvent har innhold. Siden serieformatet er det klart vanligste programformatet så vil dette ikke opplyses særskilt, slik som det gjøres for enkeltproduksjoner og miniserier.

 Startår og Sluttår: Første og siste år en programserie ble sendt (det opplyses ikke om hvorvidt det har vært sendeopphold som strekker seg over ett eller flere år).
 Format: Opplyser om det er snakk om enkeltprogram eller kortere serieformat. Her brukes kun betegnelser som enkeltprogram, TV-film, kortfilm, teaterforestilling og miniserie. Siden serieformatet er det klart vanligste programformatet så skal rubrikken være tom hvis det er snakk om en serie eller fast programpost (f.eks. nyhetssending, dramaserie, talkshow osv). Det eneste unntaket er miniserie.
 TV-film: Spillefilmer produsert for fjernsyn. Herunder også svært mange av Fjernsynsteatrets produksjoner.
 Kortfilm: TV-film under 45 minutter.
 Teaterforestilling: Program som består av opptak fra en sceneforestillinger fra et teater (som for eksempel har blitt sendt i Fjernsynsteatret).
 Enkeltprogram: En bred definisjon av ett enkeltstående program. Enkeltprogram brukes når benevnelser som TV-film og teaterforestilling ikke dekker beskrivelsen.
 Miniserie: En tv-serie med få episoder som vanligvis har en klar slutt og hvor episodene oftest er koblet sammen som en føljetong. 
 Sjanger: Hvilken sjanger programmet sorterer under.

 Type/Tema: Litt beslektet med sjanger, men i en videre forstand. Her brukes kun benevnelser/stikkord som fjernsynsteater, julekalender, juletema, andre verdenskrig og samisk.
 Målgruppe: Hvilken aldergruppe som programmet er rettet mot. I denne listen brukes den bare om programmer som er spesifikt rettet mot barn eller ungdom.
 Andre opplysninger: Brukes bare i spesielle tilfeller. Blant annet hvis det er flere land involvert i produksjonen, norske Montreux-bidrag eller at produksjonen er del av et annet program.

 Priser: Symbolisert ved . Betyr at en programserie, episode, innslag eller enkeltproduksjon har fått en eller flere utenlandske priser. Det gjelder både priser innfor programkategorier og indirekte på bakgrunn av priser gitt til personer involvert i produksjonen (både foran og bak kamera). Det eksisterte ikke noen norske tv-priser i 1960-årene. Derfor var prisene utelukkende utenlandske, i all hovedsak utdelt ved Underholdningsfestivalen i Montreux.

Fotnoter

Referanser 

Norsk
NRK Fjernsyn
1960-årene i Norge
 Liste
 Liste